
Z á p i s n i c a

Zo štrnásteho zasadnutia obecného zastupiteľstva konaného dňa 24.11.2016  v kultúrnom dome v Gáni

Prítomní boli:

Mgr. Denisa Ivančíková, starostka obce

Ing. Ilona Varsányi, kontrolórka obce 

František Jankovič, Ing.  

Michal Blaho, Ing. 

 Barbora Masár, Mgr.
Jozef Lipovský, Ing.


Ladislav Kollár
Neskôr prišli:  Anton Tibenský
Rudolf Radimák, Ing.
Zasadnutie obecného zastupiteľstva zahájila a viedla starostka obce, ktorá privítala prítomných a konštatovala, že:

-všetci poslanci včas obdržali pozvánku na zasadnutie,

-z celkového počtu 7 poslancov bolo na začiatku rokovania prítomných 5 poslancov, v priebehu interpelácie prišli aj zvyšní 2 poslanci a teda účasť bola na 100 % a tak obecné zastupiteľstvo bolo uznášania sa schopné vo všetkých bodoch rokovania. 
Po úvodnom slove starostka obce určila:

· za zapisovateľku zasadnutia obecného zastupiteľstva p. Mgr. Martinu Kamenovú,

· za overovateľov zápisnice p. Ing. Blahu a p. Kollára poslancov obecného zastupiteľstva,

· za členov návrhovej komisie starostka určila: p. Jankoviča Ing.,  p. Masár Mgr. a p. Lipovského Ing. členov obecného zastupiteľstva

a požiadala prítomných, aby sa k predloženému návrhu vyjadrili.

Keďže pripomienky ani pozmeňujúce návrhy vznesené neboli, za predložený návrh z celkového počtu 7 poslancov, hlasovali 7 poslanci. 

Starostka predniesla program rokovania. Za predložený návrh uznesenia č. 118/2016 o  programe hlasovali 5 poslanci z celkového počtu 5 poslancov. 

Program rokovania bol nasledovný: 

1/Otvorenie zasadnutia  - určenie zapisovateľa, overovateľov zápisnice, návrhovej 
komisie 
2/ Kontrola plnenia uznesení
3/ Interpelácia poslancov

4/ Správa o výsledku kontroly

5/ Návrh plánu kontrolnej činnosti hlavnej kontrolórky obce Gáň na I. polrok 2017

6/ Návrh VZN č. 85/2016 o miestnych daniach a poplatku za komunálne odpady a drobné stavebné odpady

7/ Návrh zmeny prílohy č. 1 k VZN č. 74/2012 o určení výšky dotácie na prevádzku a mzdy na dieťa materskej škole

8/Návrh zásad č. 1/2016 o poskytovaní sociálnej pomoci občanom

9/ Správa o výchovnovzdelávacej činnosti materskej školy za šk. rok 2015/2016

10/ Rozpočtové opatrenie č 4

11/ Návrh viacročného rozpočtu na roky 2017-2019

12/ Dodatok č. 2 k zmluve o dielo – Betonmix s.r.o.

13/ Rôzne – Návrh harmonogramu zasadnutí obecného zastupiteľstva na rok 2017
14/ Diskusia

15/ Záver

Po tomto sa pristúpilo k prejednaniu jednotlivých bodov nasledovne:
2/ Kontrola plnenia uznesení
Správu o plnení uznesení predniesla starostka obce. K spracovanému materiálu mal dotaz p. Lipovský, ktorého zaujímalo či sa kronika za rok 2014 už prepísala. P. starostka odpovedala, že k prepisu ešte neprišlo a nakoľko schválený materiál má 70 strán k prepisu asi nepríde. 

Nikto iný z poslancov pripomienky nemal. 

Návrhová komisia predniesla návrhu uznesenia č. 119/2016, za ktorého prijatie hlasovali 5 poslanci  z celkového počtu 5 prítomných poslancov.
3/ Interpelácia poslancov
Počas interpelácie sa dostavil p. Tibenský aj p. Radimák

Ing. Lipovský sa dotazoval o termíne ukončenia prestavby klubovne.
Starostka ich informovala a zároveň pozvala poslancov, aby sa dňa 28.11.2016 o 16.00 hod. dostavili na prevzatie budovy a dňa 29.11.2016 príde k prebratiu diela aj papierovo. 
Ing. Lipovský sa informoval o dianí na stavenisku v logistickom parku, či majú povolenie a aký to bude mať vplyv na rozpočet obce.

Starostka – termín v povolení je na 3 roky, bolo im vydané predĺženie na termín výstavby
Mgr. Masár – upozornila na blato na uliciach, ktoré by mal odpratať ten, čo to spôsobil

Starostka – blato na ceste bude, lebo je poľnohospodárska sezóna

Poslanci sa informovali ako je to so záväzné pre starostku ak sa niečo rieši v interpelácii.
Kontrolórka – môže byť ak z interpelácie uznesenie, ktoré starostku zaviaže

Ing. Lipovský sa informoval na spôsob platenia smetí a hľadal iné alternatívy, aby to bolo pre obec rentabilné, nakoľko niekto separuje viac a niekto vôbec. Bol upozornený, že zákon nepovoľuje rôzne sadzby pre obyvateľov.
p. Tibenský – upozornil aj na neporiadok na smetisku a potreby zabezpečiť nejako ten priestor, aby tam ľudia nevynášali všetko možné
4/ Správa o výsledku kontroly
Správu predniesla kontrolórka obce. K správe mal dotaz Ing. Lipovský, zaujímal sa či je správny postup keď je VZN aktualizované novým VZN a nie len dodatkom. A taktiež sa dotazoval kto zabezpečuje aktualizáciu VZN, ktorých potreba aktualizácie vyplynulo s kontroly. 
Kontrolórka uviedla, že takýto postup nie je v rozpore so zákonom. Prehľadnejšie je zrušiť pôvodné a dať nové a uviedla, že aktualizáciu zabezpečuje úrad. 
Nakoľko iné pripomienky ani návrhy prednesené neboli, návrhová komisia predniesla návrh uznesenie č. 120/2016, za ktorého prijatie hlasovali 7 poslanci, z celkového počtu 7 prítomných poslancov.
5/ Plán kontrolnej činnosti hlavnej kontrolórky
K plánu pripomienky ani návrhy prednesené neboli, návrhová komisia predniesla návrh uznesenie č. 121/2016, za ktorého prijatie hlasovali 7 poslanci, z celkového počtu 7 prítomných poslancov.

6/ Návrh VZN č. 85/2016 o miestnych daniach a poplatku za komunálne odpady a drobné stavebné odpady
p. starostka uviedla, že v predloženom návrhu došlo len k zmene sadzby u dani zo stavieb čo nám vychádza zo zákona a zaviedli sme daň za nevýherné automaty, nakoľko bola podaná žiadosť o umiestnenie automatu do pohostinstva. Iným zmenám nedošlo. Ostatné sadzby ostávajú v pôvodnom doteraz platnom znení. Kvôli prehľadnosti sme vypracovali nový návrh a nie ďalší dodatok. V tomto návrhu sú zapracované doteraz platné dodatky. 
Pripomienky ani dotazy k spracovanému VZN prednesené neboli, návrhová komisia predniesla návrh uznesenie č. 122/2016, za ktorého prijatie hlasovali 7 poslanci, z celkového počtu 7 prítomných poslancov. 
7/ Návrh zmeny prílohy č.1 k VZN č. 74/2012 o určení výšky dotácie na prevádzku a mzdy na dieťa materskej školy
K danému bodu programu nikto nemal pripomienky ani dotazy, návrhová komisia predniesla návrh uznesenie č. 123/2016, za ktorého prijatie hlasovali 7 poslanci, z celkového počtu 7 prítomných poslancov.

8/ Návrh zásad č. 1/2016 o poskytovaní sociálnej pomoci občanom
Nakoľko pripomienky k predložených zásadám prednesené neboli, návrhová komisia predniesla návrh uznesenia č. 124/2016, za ktorého prijatie hlasovali 7 poslanci z celkového počtu 7 prítomných poslancov. 
9/ Správa o výchovnovzdelávacej činnosti materskej školy za šk. rok 2015/2016
S predloženým materiálom boli všetci poslanci spokojní, bližšie k danej správe predniesol informácie Ing. Lipovský ako člen školskej rady. Nikto k nemu nemal pripomienky. Návrhová komisia predniesla návrh uznesenie č. 125/2016, za ktorého prijatie hlasovali 7 poslanci z celkového počtu 7 prítomných poslancov. 
10/ Rozpočtové opatrenie č. 4
K danému bodu programu nikto nemal pripomienky ani dotazy, návrhová komisia predniesla návrh uznesenie č. 126/2016, za ktorého prijatie hlasovali 5 poslanci, z celkového počtu 7 prítomných poslancov a 2 poslanci sa hlasovania zdržali (Mgr. Masár, Ing. Lipovský).

11/ Návrh viacročného rozpočtu na roky 2017-2019

K predloženému materiálu mal pripomienky Ing. Lipovský, ktorý v spracovanom materiály hľadal všetky položky, ktoré si na finančnej komisii určili ako priority. Nakoľko nevedel nájsť položky ako sú oplotenie detského ihriska, oplotenie miestneho ihriska a led osvetlenie tak predložený materiál nepodporil.
Starostka dodala, že uvedené položky sa do rozpočtu nezahrnuli, nakoľko na finančnej komisie sa o tom síce hovorilo, ale k danej investícii nie sú bližšie určené ani neboli dohodnuté propozície z čoho by mal byť plot, v akej výške akého materiálu a pri oplotení miestneho ihriska nie sú vysporiadané majetkové veci.

Aj napriek danému vysvetleniu Ing. Lipovský trval na zapracovaní všetkých priorít. 
Návrhová komisia predniesla návrh uznesenia č. 127/2016, za ktorého prijatie hlasovali 3 poslanci (Ing. Jankovič, Ing. Radimák a Kollár) z celkového počtu 7 prítomných poslancov, 1 poslanec bol proti (Mgr. Masár) a 3 poslanci sa zdržali (Ing. Blaho, Ing. Lipovský a Tibenský).

p. starostka konštatovala, že rozpočet schválený nebol. 

Ing. Jankovič vyzval poslancov, aby sa vyjadrili, prečo za rozpočet nezahlasovali.

p. Tibenský – nepodporí rozpočet kým tam bude naplánovaná investícia realizácie sociálneho zázemia pri cintoríne

Mgr. Masár – nezahlasovala, lebo jej prioritou je detské ihrisko a workautové ihrisko, ktoré nie je pre ostatných poslancov prioritou a do zoznamu sa vôbec nedostalo

Ing. Blaho – jeho prioritou je tak isto detské a workautové ihrisko

12/ Dodatok č. 2 k zmluve o dielo – Betonmix s.r.o.

K danému bodu programu nikto nemal pripomienky, návrhová komisia predniesla návrh uznesenie č. 128/2016, za ktorého prijatie hlasovali 4 poslanci, z celkového počtu 7 prítomných poslancov a 3 poslanci sa hlasovania zdržali (Mgr. Masár, Ing. Lipovský, Ing. Blaho).

13/Rôzne

A- Harmonogram zasadnutí na rok 2017

Ing. Lipovský si chcel stanoviť častejšie stretnutia, nakoľko v roku 2017 sú plánované vysoké investície. Ale u ostatných poslancov oporu vo svojom návrhu nenašiel.
Návrhová komisia predniesla návrh uznesenia č. 129/2016 za ktorého prijatie hlasovali 6 poslanci z celkového počtu 7 prítomných poslancov a 1 poslanec (Ing. Lipovský) sa hlasovania zdržal. 

B- Presun finančných prostriedkov pre Jednotu dôchodcov
K danému bodu programu nikto nemal pripomienky ani dotazy, návrhová komisia predniesla návrh uznesenie č. 130/2016, za ktorého prijatie hlasovali 7 poslanci, z celkového počtu 7 prítomných poslancov.
C- Presun finančných prostriedkov pre DHZ
K danému bodu programu nikto nemal pripomienky ani dotazy, návrhová komisia predniesla návrh uznesenie č. 131/2016, za ktorého prijatie hlasovali 6 poslanci, z celkového počtu 7 prítomných poslancov a 1 poslanec (Ing. Radimák) sa hlasovania zdržal. 

D – Zriadenie vecného bremena

Starostka poslancom objasnila ako je to s vecným bremenom, uviedla, že realizácia vsaku a napojenie na dažďovú kanalizáciu sa realizovalo podľa Povodia.

Ing. Lipovský sa dotazoval, kto bol iniciátorom zriadenia vecného bremena a kto platil geometrický plán. Objasnil, že obec zvažovala 3 alternatívy. Pôvodne mala obec vybudovať vsakovacie jamy bez napojenia na odtok, potom sa mal využiť len odtok a teraz sa vybudovali aj vsakovacie jamy a časť sa napojilo na odtok. 

p. starostka dodala, že všetko sa realizovalo v súlade a po konzultácii s Povodím, dažďová kanalizácia je funkčná, skolaudovaná len na našom LV nebolo zaznačené vecné bremeno. 
K danému bodu programu nikto iný nemal pripomienky ani dotazy, návrhová komisia predniesla návrh uznesenie č. 132/2016, za ktorého prijatie hlasovali 6 poslanci, z celkového počtu 7 prítomných poslancov a 1 poslanec (Ing. Lipovský) sa hlasovania zdržal. 

14/ Diskusia

Mgr. Baloghová – za akú sumu bola budova klubovne vysúťažená? A čo bude v zadnej časti dvora KD? Aká bude využiteľnosť týchto priestorov?
Ing. Lipovský sa ujal slova a informoval, že budova bola vysúťažená za 287000 Eur + boli schválené 2 dodatky, pričom došlo k navýšeniu pôvodnej sumy o 7 alebo 8%. Ďalej informoval, že v zadnej časti dvora bude parková úprava, zeleň, lavičky. Priestor bude využívaný pre všetkých občanov. Stavba sa realizovala v súlade s pôvodným projektom s malými úpravami, ale uviedol, že poslanci budú vďační za každý námet na využitie. Zatiaľ na nevie ako to bude s otváracími hodinami, nakoľko niektorí sú zato, aby bol dvor cez deň otvorený, iní aby sa to otvorilo len na obecné akcie. 
Ing. Lipovský ďalej pred občanmi identifikoval potenciálne kapitálové investície v roku 2017, ku ktorým prišli na základe ohodnotenia priorít každého z poslancov.

Ing. Kivarothová sa dotazovala na údržbu verejného osvetlenia v obci, či obec má nejakú firmu a v akom intervale sa vykonávajú opravy? Uviedla, že v zime by bolo potrebné robiť kontroly častejšie. 

p. Kollár k danej veci dodal, že na veľkosť našej obce sa paušál neoplatí. 

Ing. Geleta sa informoval na zmeny vo VZN o miestnych daniach.

Ing. Lipovský sa ujal slova a vysvetlil zvýšenie daní zo stavieb o 0,10 centov, ktoré nám vyplýva zo zákona, pričom poplatok za TKO sa nezmenil. 
Nakoľko sa do diskusie už nikto neprihlásil p. starostka ukončila zastupiteľstvo a poďakoval prítomným za účasť.
     Zo  zasadnutia obecného zastupiteľstva boli prijaté nasledovné uznesenia, za ktorých prijatie hlasovali poslanci po každom bode programu osobitne. 
U z n e s e n i a

Zo štrnásteho zasadnutia Obecného zastupiteľstva obce Gáň

zo dňa 24.11.2016
Uznesenie č. 118/2016

Obecné zastupiteľstvo obce Gáň

s c h v a ľ u j e 
Program zasadnutia obecného zastupiteľstva

s c h v a ľ u j e 

Návrhovú komisiu v zložení: Ing. Jankovič, Mgr. Masár, Ing. Lipovský

Uznesenie č. 119/2016

Obecné zastupiteľstvo obce Gáň

A.  b e r i e   na vedomie

Správu o plnení uznesení prijatých Obecným zastupiteľstvom v Gáni ku dňu 24.11.2016

B.  s c h v a ľ u j e

ukončiť sledovanie úloh schválených uznesením č.:
110/2016

111/2016

112/2016

113/2016

114/2016

115/2016

116/2016

117/2016

Uznesenie č. 120/2016

Obecné zastupiteľstvo obce Gáň

Prerokovalo a v súlade s ustanoveniami § 18f, ods. 1 písm. d) zákona č. 369/1990 Z.z. o obecnom zriadení

Berie na vedomie

Správu o výsledkoch kontroly aktuálnosti platných VZN obce

Uznesenie č. 121/2016

Obecné zastupiteľstvo obce Gáň

Prerokovalo a v súlade s ustanoveniami § 18f, ods. 1 písm. d) zákona č. 369/1990 Z.z. o obecnom zriadení

Schvaľuje

Návrh plánu kontrolnej činnosti hlavnej kontrolórky obce Gáň na I. polrok 2017

Uznesenie č. 122/2016

Obecné zastupiteľstvo obce Gáň

V súlade s §11 ods.4 zákona č. 369/1990 Z.z. o obecnom zriadení

Schvaľuje

Všeobecne záväzné nariadenie č. 85/2016 o miestnych daniach a poplatku za komunálne odpady a drobné stavebné odpady

Uznesenie č. 123/2016

Obecné zastupiteľstvo obce Gáň

V súlade s §11 ods.4 zákona č. 369/1990 Z.z. o obecnom zriadení

Schvaľuje

Prílohu č. 1 k Všeobecne záväznému nariadeniu č. 74/2012 o určení výšky dotácie na prevádzku a mzdy na dieťa materskej školy so sídlom na území obce Gáň

Uznesenie č. 124/2016

Obecné zastupiteľstvo obce Gáň

V súlade s §11 ods.4 zákona č. 369/1990 Z.z. o obecnom zriadení

Schvaľuje

Zásady č. 1/2016 o poskytovaní sociálnej pomoci občanom obce Gáň

Uznesenie č. 125/2016

Obecné zastupiteľstvo obce Gáň

Berie na vedomie

Správu o výchovno-vzdelávacej činnosti MŠ Gáň za školský rok 2015/2016

Uznesenie č. 126/2016

Obecné zastupiteľstvo obce Gáň

s ch v a ľ u j e
10.Zmenu rozpočtu rozpočtovým Opatrením č. 4/2016 v zmysle   ustanovenia §14 ods. 2 písm. b) a c) zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov podľa priloženého návrhu: 

	
	Rozpočet na rok 2016 v €
	1.Zmena rozpočtu na rok 2016 v €
	2. Zmena rozpočtu na rok 2016 v €
	3.Zmena rozpočtu na rok 2016 v €
	4. zmena rozpočtu na rok 2016 v €
	5. Zmena rozpočtu na rok 2016 v €
	6.7.8.9.zmena rozpočtu na rok 2016 v €
	10. zmena rozpočtu na rok 2016 v €

	BP
	553720
	553720
	553720
	553720
	564249
	564249
	564249
	564249

	KP
	0
	0
	0
	0
	0
	0
	0
	0

	FO
	369432
	372362
	372362
	396712
	396712
	396712
	396712
	396712

	P spolu
	923152
	926082
	926082
	950432
	960961
	960961
	960961
	960961


	
	Rozpočet na rok 2016 v €
	1.Zmena rozpočtu na rok 2016 v €
	2. Zmena rozpočtu na rok 2016 v €
	3. zmena rozpočtu na rok 2016  v €
	4. zmena rozpočtu na rok 2016 v €
	5. zmena rozpočtu na rok 2016 v €
	6.7.8.9. zmena rozpočtu na rok 2016 v €
	10. zmena rozpočtu na rok 2016 v €

	BV
	410152
	410152
	410152
	413452
	416629
	423129
	423144
	423144

	KV
	513000
	515930
	515930
	536980
	536980
	537190
	537190
	537190

	FO
	0
	0
	0
	0
	0
	0
	0
	0

	V spolu
	923152
	926082
	926082
	950432
	953609
	960319
	960334
	960334


Uznesenie č. 127/2016

Obecné zastupiteľstvo obce Gáň

A. Konštatuje, že starostkou obce predložený, 
Návrh viacročného rozpočtu na r. 2017-2019

- je v súlade s §10 ods. 7 zákona SNR č. 583/2004 Z.z. o rozpočtových pravidlách územnej samosprávy  a o zmene  a doplnení niektorých zákonov 

- je zostavený bez programovej štruktúry v zmysle uznesenia č. 314/2014

- celkový rozpočet obce je vyrovnaný a z toho bežný rozpočet je prebytkový vo výške  141960 €  a 
kapitálový rozpočet je  schodkový vo výške 247500 €

B. Schvaľuje

rozpočet obce Gáň na rok 2017, kde príjmy predstavujú finančný objem  671510 € a výdavky 671510 €

C. Berie na vedomie

viacročný rozpočet na roky 2018-2019

stanovisko hlavnej kontrolórky obce Gáň

Na základe hlasovania rozpočet obce schválený nebol.

Uznesenie č. 128/2016

Obecné zastupiteľstvo obce Gáň

v súlade s § 11 ods. 4 zákona č. 369/1990 Z.z. O obecnom zriadení

Schvaľuje

Dodatok č. 2 k Zmluve o dielo zo dňa 26.4.2016 uzatvorenej medzi Obcou Gáň ako objednávateľom a firmou BETONMIX s.r.o., Horné Saliby č. 758, IČO: 36725897 ako zhotoviteľom.

Uznesenie č. 129/2016

Obecné zastupiteľstvo obce Gáň

Schvaľuje

Harmonogram zasadnutí obecného zastupiteľstva na rok 2017

Uznesenie č. 130/2016

Obecné zastupiteľstvo obce Gáň

Na základe predloženej žiadosti od občianskeho združenia: Jednoty dôchodcov Gáň

Schvaľuje

Presun finančných prostriedkov poskytnutých Jednote dôchodcov Gáň na základe Zmluvy o poskytnutí dotácie z rozpočtu obce Gáň na rok 2016 medzi jednotlivými projektmi s podmienkou zachovania celkovej sumy poskytnutej dotácie na rok 2016. 

Uznesenie č. 131/2016

Obecné zastupiteľstvo obce Gáň

Na základe predloženej žiadosti od občianskeho združenia: Dobrovoľný hasičský zbor Gáň

Schvaľuje

Presun finančných prostriedkov poskytnutých Dobrovoľnému hasičskému zboru na základe Zmluvy o poskytnutí dotácie z rozpočtu obce Gáň na rok 2016 medzi jednotlivými projektmi s podmienkou zachovania celkovej sumy poskytnutej dotácie na rok 2016. 

Uznesenie č. 132/2016

Obecné zastupiteľstvo obce Gáň

A. So zriadením vecného bremena bezodplatne v prospech Pannon Food Slovakia s.r.o., Galanta  

	Parc.č.
	Reg.KN
	LV č.
	Výmera v m2
	Druh pozemku
	Kat. územie
	Obec
	Okres

	53/22
	C
	533
	107
	Zastavané plochy a nádvoria
	Gáň
	Gáň
	Galanta

	53/3
	C
	533
	639
	Zastavané plochy a nádvoria
	Gáň
	Gáň
	Galanta

	51/1
	C
	533
	1893
	Orná pôda
	Gáň
	Gáň
	Galanta


S ú h l a s í

B. Zmluvu o zriadení vecného bremena uzatvorenú medzi povinným Obec Gáň a oprávneným Pannon Food Slovakia s.r.o., so sídlom Esterházyovcov 32/3192, Galanta na pozemky zapísané na LV č. 533 a to par.č. 53/22 o výmere 107 m2 - zastavané plochy a nádvoria a par.č. 53/3 o výmere 639 m2 – zastavané plochy a nádvoria a par.č. 51/1 o výmere 1893 m2- orná pôda. 

S ch v a ľ u j e 

C.  p o v e r u j e  starostku Obce podpísať zmluvu o vecnom bremene  
Mgr. Denisa Ivančíková

         Starostka obce

Overovatelia:



      


 Zapisovateľka:                
Ing. Blaho

Kollár          
